CELEX: 52022PC0049
Language: sk
Date: 2022-02-15
Title: Návrh ROZHODNUTIE RADY o pozícii, ktorá sa má v mene Európskej únie prijať v Rade pre partnerstvo zriadenej Dohodou o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej, pokiaľ ide o prijatie usmernení fóra občianskej spoločnosti

EURÓPSKA
                             KOMISIA

                                                    V Bruseli 15. 2. 2022
                                                    COM(2022) 49 final

                                                    2022/0034 (NLE)

                                            Návrh

                                  ROZHODNUTIE RADY

     o pozícii, ktorá sa má v mene Európskej únie prijať v Rade pre partnerstvo zriadenej
     Dohodou o obchode a spolupráci medzi Európskou úniou a Európskym spoločenstvom
        pre atómovú energiu na jednej strane a Spojeným kráľovstvom Veľkej Británie
      a Severného Írska na strane druhej, pokiaľ ide o prijatie usmernení fóra občianskej
                                          spoločnosti

SK                                                                                          SK
 ---pagebreak---                                             DÔVODOVÁ SPRÁVA

     1.      PREDMET NÁVRHU
     Komisia navrhuje, aby Rada stanovila pozíciu, ktorá sa má prijať v mene Únie v Rade pre
     partnerstvo zriadenej Dohodou o obchode a spolupráci medzi Európskou úniou a Európskym
     spoločenstvom pre atómovú energiu na jednej strane a Spojeným kráľovstvom Veľkej
     Británie a Severného Írska na strane druhej (ďalej len „dohoda o obchode a spolupráci“)1
     v súvislosti s plánovaným prijatím usmernení o organizácii fóra občianskej spoločnosti podľa
     uvedenej dohody.

     2.      KONTEXT NÁVRHU
     2.1.    Dohoda o obchode a spolupráci
     V dohode o obchode a spolupráci sa stanovuje základ pre komplexný vzťah medzi Európskou
     úniou a Spojeným kráľovstvom. Dohoda nadobudla platnosť 1. mája 2021 a predbežne sa
     vykonáva od 1. januára 2021.
     Dohodou o obchode a spolupráci sa stanovuje inštitucionálny rámec vrátane mechanizmov
     pre zmluvné strany na účely konzultácií s občianskou spoločnosťou o vykonávaní dohody
     a akejkoľvek doplnkovej dohody, a to najmä na účely konzultácií prostredníctvom interakcie
     s domácimi poradnými skupinami a fórom občianskej spoločnosti uvedenými v článkoch 13
     a 14.
     V článku 14 dohody o obchode a spolupráci sa stanovuje, že zmluvné strany uľahčia
     organizáciu fóra občianskej spoločnosti s cieľom viesť dialóg o vykonávaní druhej časti
     predmetnej dohody. Rada pre partnerstvo prijme operačné usmernenia o organizácii fóra.
     Fórum občianskej spoločnosti sa skladá zo zástupcov občianskej spoločnosti Európskej únie
     a Spojeného kráľovstva a zasadá aspoň raz ročne, ak sa zmluvné strany nedohodnú inak.
     2.2.    Pripravované rozhodnutie Rady pre partnerstvo
     Účelom pripravovaného aktu Rady pre partnerstvo je stanoviť hlavné usmernenia pre
     organizáciu fóra občianskej spoločnosti. Tieto operačné usmernenia by mala Rada pre
     partnerstvo prijať pred prvým zasadnutím fóra občianskej spoločnosti.

     3.      POZÍCIA, KTORÁ SA MÁ PRIJAŤ V MENE ÚNIE
     Cieľom navrhovaného rozhodnutia Rady je stanoviť pozíciu, ktorá sa má prijať v mene
     Európskej únie v Rade pre partnerstvo zriadenej dohodou o obchode a spolupráci, pokiaľ ide
     o prijatie usmernení pre fórum občianskej spoločnosti.
     Navrhuje sa zriadiť fórum občianskej spoločnosti zložené zo zástupcov občianskej
     spoločnosti EÚ a Spojeného kráľovstva, na ktorom by sa na každej strane zúčastnil
     obmedzený počet účastníkov fyzicky a širší okruh účastníkov by sa zúčastnil elektronickými
     prostriedkami. Bude sa organizovať každoročne v tesnej blízkosti Výboru pre obchodné
     partnerstvo a umožní fyzickú a digitálnu účasť. Za organizáciu bude zodpovedná zmluvná
     strana, ktorá organizuje zasadnutie, pričom by táto povinnosť rotovala na ročnom základe.
     Program sa stanoví na základe dohody zmluvných strán a bude sa vzťahovať na otázky
     súvisiace s vykonávaním časti II dohody o obchode a spolupráci (Obchod, letectvo, cestná
     doprava, koordinácia sociálneho zabezpečenia a víza pre krátkodobé návštevy, rybárstvo a iné

     1
            Ú. v. EÚ L 149, 30.4.2021, s. 10.

SK                                                 1                                                SK
 ---pagebreak---      ustanovenia). Zmluvné strany sa pred dojednaním programu budú usilovať o konzultácie
     o možných bodoch programu so svojimi príslušnými domácimi poradnými skupinami
     stanovenými v článku 13 dohody o obchode a spolupráci.

     4.        PRÁVNY ZÁKLAD
     4.1.      Procesnoprávny základ
     4.1.1.    Zásady
     V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia,
     ktorými sa určujú „pozície, ktoré sa majú prijať v mene Únie v rámci orgánu zriadeného
     dohodou, keď je tento orgán vyzvaný prijať akty s právnymi účinkami s výnimkou aktov
     dopĺňajúcich alebo meniacich inštitucionálny rámec danej dohody.“
     Pojem „akty s právnymi účinkami“ zahŕňa akty, ktoré majú právne účinky na základe
     pravidiel medzinárodného práva, ktorým sa riadi predmetný orgán. Zahŕňa aj nástroje, ktoré
     nemajú záväzný účinok podľa medzinárodného práva, ale „môžu rozhodujúcim spôsobom
     ovplyvniť obsah právnej úpravy prijatej normotvorcom Únie“2.
     4.1.2.    Uplatnenie na tento prípad
     Rada pre partnerstvo je orgán zriadený dohodou, konkrétne dohodou o obchode a spolupráci.
     Akt, ktorý má prijať Rada pre partnerstvo, predstavuje akt s právnymi účinkami.
     Pripravovaný akt bude podľa medzinárodného práva záväzný v súlade s článkom 14 dohody
     o obchode a spolupráci.
     Pripravovaný akt nedopĺňa ani nemení inštitucionálny rámec dohody o obchode a spolupráci.
     Procesnoprávnym základom navrhovaného rozhodnutia je preto článok 218 ods. 9 Zmluvy
     o fungovaní Európskej únie (ZFEÚ).
     4.2.      Hmotnoprávny základ
     4.2.1.    Zásady
     Hmotnoprávny základ rozhodnutia podľa článku 218 ods. 9 ZFEÚ závisí predovšetkým od
     cieľa a obsahu pripravovaného aktu, v súvislosti s ktorým sa zaujíma pozícia v mene Únie.
     Ak pripravovaný akt sleduje dva ciele alebo obsahuje dve zložky a ak jeden z týchto cieľov
     alebo jednu z týchto zložiek možno určiť za hlavnú, zatiaľ čo druhý cieľ alebo druhá zložka je
     len vedľajšia, rozhodnutie podľa článku 218 ods. 9 ZFEÚ musí byť založené na jedinom
     hmotnoprávnom základe, a to na tom, ktorý si vyžaduje hlavný alebo prevažujúci cieľ alebo
     zložka.
     4.2.2.    Uplatnenie na tento prípad
     Cieľ a obsah pripravovaného aktu sa týkajú spoločnej obchodnej politiky, rybárstva
     a dopravy. Hmotnoprávnym základom navrhovaného rozhodnutia sú preto článok 207, článok
     91, článok 100 a článok 43 ZFEÚ.
     4.3.      Záver
     Právnym základom navrhovaného rozhodnutia by mal byť článok 207, článok 91, článok 100
     a článok 43 ZFEÚ v spojení s článkom 218 ods. 9 ZFEÚ.

     2
              Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body
              61 až 64.

SK                                                     2                                                     SK
 ---pagebreak---                                                              2022/0034 (NLE)

                                                   Návrh

                                             ROZHODNUTIE RADY

         o pozícii, ktorá sa má v mene Európskej únie prijať v Rade pre partnerstvo zriadenej
         Dohodou o obchode a spolupráci medzi Európskou úniou a Európskym spoločenstvom
            pre atómovú energiu na jednej strane a Spojeným kráľovstvom Veľkej Británie
          a Severného Írska na strane druhej, pokiaľ ide o prijatie usmernení fóra občianskej
                                              spoločnosti

     RADA EURÓPSKEJ ÚNIE,
     so zreteľom na Zmluvu o fungovaní Európskej únie, a najmä na jej články 43, 91, 100 a 207
     v spojení s jej článkom 218 ods. 9,
     so zreteľom na návrh Európskej komisie,
     keďže:
     (1)      Dohoda o obchode a spolupráci medzi Európskou úniou a Európskym spoločenstvom
              pre atómovú energiu na jednej strane a Spojeným kráľovstvom Veľkej Británie
              a Severného Írska na strane druhej (ďalej len „dohoda o obchode a spolupráci“) bola
              uzatvorená zo strany Únie prostredníctvom rozhodnutia Rady (EÚ) 2021/6893
              z 29. apríla 2021, platnosť nadobudla 1. mája 2021 a predbežne sa vykonáva od
              1. januára 2021.
     (2)      V článku 14 dohody o obchode a spolupráci sa vyžaduje, aby Rada pre partnerstvo
              prijala usmernenia o organizácii fóra občianskej spoločnosti, ktoré zasadá aspoň raz
              ročne, ak sa zmluvné strany nedohodnú inak.
     (3)      Rada pre partnerstvo je povinná prijať usmernenia o organizácii fóra občianskej
              spoločnosti.
     (4)      Preto je vhodné stanoviť pozíciu, ktorá sa má v mene Únie prijať v Rade pre
              partnerstvo.
     (5)      S cieľom umožniť včasné prijatie usmernení pre fórum občianskej spoločnosti by toto
              rozhodnutie malo nadobudnúť účinnosť dňom jeho prijatia,
     PRIJALA TOTO ROZHODNUTIE:

                                                  Článok 1
     Pozícia, ktorá sa má prijať v mene Únie v Rade pre partnerstvo zriadenej dohodou o obchode
     a spolupráci, pokiaľ ide o rozhodnutie, ktoré sa má prijať v súlade s jej článkom 14, je
     založená na návrhu usmernení fóra občianskej spoločnosti pripojenom k tomuto rozhodnutiu.

     3
              Ú. v. EÚ L 149, 30.4.2021, s. 2.

SK                                                   3                                               SK
 ---pagebreak---                                            Článok 2
     Toto rozhodnutie je určené Komisii.
     V Bruseli

                                            Za Radu
                                            predseda/predsedníčka

SK                                            4                     SK
 ---documentbreak---                              EURÓPSKA
                             KOMISIA

                                                    V Bruseli 15. 2. 2022
                                                    COM(2022) 49 final

                                                    ANNEX

                                         PRÍLOHA

                                              k

                                  návrhu rozhodnutia Rady

     o pozícii, ktorá sa má v mene Európskej únie prijať v Rade pre partnerstvo zriadenej
     Dohodou o obchode a spolupráci medzi Európskou úniou a Európskym spoločenstvom
       pre atómovú energiu na jednej strane a Spojeným kráľovstvom Veľkej Británie a
       Severného Írska na strane druhej, pokiaľ ide o prijatie usmernení fóra občianskej
                                          spoločnosti

SK                                                                                          SK
 ---pagebreak---                                          PRIPOJENÝ DOKUMENT
                  USMERNENIA PRE FÓRUM OBČIANSKEJ SPOLOČNOSTI
                                na základe dohody o obchode a spolupráci
     V článku 14 ods. 1 a článku 14 ods. 2 Dohody o obchode a spolupráci medzi Európskou úniou
     a Európskym spoločenstvom pre atómovú energiu na jednej strane a Spojeným kráľovstvom
     Veľkej Británie a Severného Írska na strane druhej (ďalej len „dohoda o obchode
     a spolupráci“) sa stanovuje, že zmluvné strany uľahčia organizáciu fóra občianskej
     spoločnosti zloženého zo zástupcov občianskej spoločnosti Európskej únie a Spojeného
     kráľovstva Veľkej Británie a Severného Írska (ďalej len „Spojené kráľovstvo“), ktoré zasadá
     aspoň raz ročne, pokiaľ sa zmluvné strany nedohodnú inak. V dohode o obchode a spolupráci
     sa ďalej stanovuje, že Rada pre partnerstvo prijme operačné usmernenia o organizácii fóra.

     1.      ÚČASTNÍCI
     Podľa článku 14 ods. 3 dohody o obchode a spolupráci1 sa na fóre občianskej spoločnosti zídu
     zástupcovia občianskej spoločnosti Európskej únie a Spojeného kráľovstva, konkrétne
     zástupcovia podnikateľských a zamestnávateľských organizácií (ale nie jednotlivých
     súkromných spoločností), odborových zväzov, akademickej obce a mimovládnych organizácií
     v rôznych spoločenských sférach relevantných pre oblasti, na ktoré sa vzťahuje časť II
     dohody o obchode a spolupráci. Zmluvné strany budú uplatňovať svoje príslušné pravidlá
     a postupy týkajúce sa registrácie zástupcov občianskej spoločnosti s cieľom podporiť
     vyvážené zastúpenie organizácií občianskej spoločnosti.
     Z praktických dôvodov bude počet fyzických účastníkov fóra občianskej spoločnosti
     obmedzený na 60 zástupcov občianskej spoločnosti na každej strane, pokiaľ sa zmluvné
     strany nedohodnú inak. Títo zástupcovia sa budú môcť zúčastniť na zasadnutiach fóra
     občianskej spoločnosti osobne alebo elektronicky. Zmluvné strany sa môžu dohodnúť na
     uskutočnení zasadnutia výlučne virtuálne v súlade s článkom 14 ods. 2 dohody o obchode
     a spolupráci. Fórum občianskej spoločnosti bude otvorené pre ďalších členov organizácií
     občianskej spoločnosti, ktorí sa vopred zaregistrujú.

     2.      ROZSAH PÔSOBNOSTI
     Rokovania fóra občianskej spoločnosti sa budú týkať oblastí uvedených v časti II dohody
     o obchode a spolupráci, teda oblastí obchodu, letectva, cestnej dopravy, koordinácie
     sociálneho zabezpečenia a víz na krátkodobé návštevy, rybárstva a iných ustanovení.

     3.      NAČASOVANIE, ORGANIZÁCIA A PROGRAMY
     V dohode o obchode a spolupráci sa stanovuje, že fórum občianskej spoločnosti zasadá aspoň
     raz ročne, ak sa zmluvné strany nedohodnú inak. Fórum občianskej spoločnosti sa bude
     stretávať v tesnej blízkosti zasadnutia Výboru pre obchodné partnerstvo, pokiaľ sa zmluvné
     strany nedohodnú inak. Spolupredsedovia Výboru pre obchodné partnerstvo a osobitných
     výborov v oblasti obchodu a spolupredsedovia osobitných výborov pre energetiku, leteckú

     1
            Fórum občianskej spoločnosti je otvorené pre účasť nezávislých organizácií občianskej spoločnosti so
            sídlom na území zmluvných strán vrátane členov domácich poradných skupín uvedených v článku 13
            dohody o obchode a spolupráci. Každá zmluvná strana bude podporovať vyvážené zastúpenie vrátane
            mimovládnych organizácií, podnikateľských a zamestnávateľských organizácií a odborových zväzov,
            ktoré sa aktívne venujú záležitostiam týkajúcim sa hospodárstva, udržateľného rozvoja, sociálnych vecí,
            ľudských práv, životného prostredia a iných oblastí.

SK                                                        1                                                           SK
 ---pagebreak---      dopravu, bezpečnosť letectva, cestnú dopravu, koordináciu sociálneho zabezpečenia
     a rybárstvo sa budú môcť zúčastniť na fóre, keď sa tam bude rokovať o otázkach patriacich do
     ich pôsobnosti.
     Fórum občianskej spoločnosti bude organizovať zmluvná strana zodpovedná za usporiadanie
     zasadnutia Výboru pre obchodné partnerstvo, čo znamená, že miesto konania fóra sa strieda
     medzi Európskou úniou a Spojeným kráľovstvom, pokiaľ sa zmluvné strany nedohodnú inak.
     Zmluvná strana, ktorá je hostiteľom fóra, poskytne miesto konania a uľahčí zasadnutie (napr.
     poskytne odkazy na registráciu a virtuálnu účasť).
     Zmluvné strany sa pred tým, ako sa s druhou stranou dohodnú na návrhu programu, budú
     usilovať o konzultácie o možných bodoch programu so svojimi príslušnými domácimi
     poradnými skupinami. Zmluvné strany sa budú usilovať uverejniť návrhy programov 15 dní
     pred dátumom zasadnutia fóra občianskej spoločnosti.
     Hostiteľská zmluvná strana vypracuje návrh výsledkov a záverov fóra občianskej spoločnosti
     po dohode s druhou zmluvnou stranou do 30 dní od zasadnutia. Výsledky a závery každého
     zasadnutia sa poskytnú Rade pre partnerstvo, Výboru pre obchodné partnerstvo a osobitným
     výborom pre energetiku, leteckú dopravu, bezpečnosť letectva, cestnú dopravu, koordináciu
     sociálneho zabezpečenia a rybárstvo a sprístupnia sa verejnosti.
     Rada pre partnerstvo môže tieto usmernenia zmeniť, a to aj s cieľom riešiť otázky, ktoré
     vzniknú počas ich vykonávania.

SK                                                2                                                 SK